Til relevant representant for ledelsen eller styret i [SELSKAPET]

Gateadresse
Postnr Poststed

e-post

[STED], [DATO]

Engasjementsbrev for revisjon av prosjektregnskap

Vi har etter anmodning fra [SELSKAPET] (heretter «tilskuddsmottaker») påtatt oss følgende oppdrag:

Vi skal revidere prosjektregnskapet for verket/produksjonen/filmen/serien/fellestiltaket [NAVN PÅ PROSJEKT] for tilskuddsmottaker etter ISA 805, samt avgi attestasjon i henhold til relevante forskrifter. Se avsnitt *særattestasjon i forbindelse med tilskudd.*

Vi vil utføre oppdraget i samsvar med revisorloven og god revisjonsskikk.

Vi gjør oppmerksom på at oppdraget ikke inkluderer vurderinger av skatte- eller avgiftsmessige konsekvenser, inkludert vurderinger av om vilkår for å oppnå en gunstig skatte- eller avgiftsmessig posisjon er oppfylt.

Særattestasjon i forbindelse med tilskudd

Vi er innforstått med at det skal avgis særattestasjoner i henhold til forskriftene for tilskudd [NAVN PÅ PROSJEKTET]. Dette inkluderer attestasjon av at tilskudd er benyttet i henhold til tilskuddsbrev, lov, [SETT INN RELEVANTE FORSKRIFTER FRA LISTEN UNDER] og Norsk Filminstitutts retningslinjer for tildeling av tilskudd.

[For audiovisuell produksjon: forskrift om tilskudd til produksjon og formidling av audiovisuelle verk av 7. oktober 2016, forskrift om tilskudd til audiovisuell produksjon av 31. oktober 2016

For formidlingstiltak: forskrift om tilskudd til produksjon og formidling av audiovisuelle verk av 7. oktober 2016, forskrift om tilskudd til filmformidling av 12. oktober 2016

For utvikling, lansering, formidling og fellestiltak av dataspill: forskrift om tilskudd til produksjon og formidling av audiovisuelle verk av 7. oktober 2016, forskrift om tilskudd til utvikling, lansering og formidling av dataspill 23. februar 2021

For insentivordning for film og serieproduksjon: forskrift om insentivordning for film og serieproduksjoner 23. desember 2015

Ansvarlig for oppdraget

Statsautorisert revisor [NAVN ANSVARLIG REVISOR] vil være ansvarlig for utførelsen av oppdraget.

Honorar og utgifter

*Alternativ 1: Fakturering etter medgått tid*

Vårt honorar bygger på de forutsetningene som er angitt i vårt tilbud til dere og i denne avtalen. Honoraret faktureres i henhold til våre til enhver tid gjeldende timesatser med tillegg av merverdiavgift.

Utgifter vi pådrar oss for å utføre oppdraget dekkes etter regning.

*Alternativ 2: Fast pris*

Honorar for utførelsen av oppdraget er avtalt til [beløp] med tillegg av merverdiavgift. Honoraret faktureres 50 prosent ved oppstart og resten ved fullførelse.

Honoraret bygger på at vilkårene i denne avtalen blir oppfylt. Hvis det oppstår forhold som avviker fra forutsetningene vil det kunne medføre et tillegg i honoraret.

Utgifter vi pådrar oss for å utføre oppdraget dekkes etter regning.

Alminnelige vilkår

Tilgang til nødvendig informasjon

Vår avtale bygger på at tilskuddsmottaker rettidig fremlegger all relevant dokumentasjon.

Tilskuddsmottaker erkjenner og forstår at de har ansvaret for å gi oss adgang til å foreta de undersøkelser og gi oss de opplysninger vi finner nødvendig for utførelsen av oppdraget, inkludert ubegrenset tilgang til personer hos tilskuddsmottaker.

Velfungerende internkontroll mv

Tilskuddsmottaker erkjenner og forstår at de har ansvaret for at tilskuddsmottaker håndterer risikoen for misligheter og feil på en forsvarlig måte ved å ha en velfungerende internkontroll og for at opplysningene i den rapporteringen (redegjørelse, regnskapsoppstilling, rapport, utfylt skjema, mv) som vi skal uttale oss om er riktige. Vårt kontrollopplegg bygger på dette.

Muntlige råd og utkast til uttalelse

Dere kan kun basere dere på våre endelige skriftlige uttalelser og ikke på muntlige råd eller utkast til uttalelser. Hvis dere ønsker å basere dere på muntlige utsagn fra oss, ber vi dere varsle oss om dette slik at vi kan utarbeide en skriftlig uttalelse/råd som dere kan basere dere på.

Erstatningsansvar

Et eventuelt erstatningskrav mot oss eller våre ressurser kan ikke reises mot andre enn revisjonsselskapet og den som er ansvarlig for oppdraget.

Maksimalt erstatningsansvar for revisjonsselskapet og den ansvarlige for oppdraget er det høyeste av 10 ganger honoraret (inklusive merverdiavgift) for den påstått mangelfulle tjenesten og 1 million kroner.

Taushetsplikt og informasjonssikring

Våre partnere og ansatte har lovbestemt taushetsplikt om alt de får kjennskap til under utførelsen av arbeidet, med mindre noe annet følger av lov, f.eks. rapporteringsplikt etter hvitvaskingsloven og finanstilsynsloven. Tilskuddsmottaker aksepterer at våre leverandører av IKT-tjenester og programvare får tilgang til fortrolig informasjon når det er nødvendig i forbindelse med drift av og endringer i våre informasjonssystemer. Taushetsplikten gjelder ubegrenset i tid, også etter at oppdraget er avsluttet.

Vi har ansvar for å ha et forsvarlig system for informasjonssikring. Dette omfatter også leverandører av IKT-tjenester som nevnt ovenfor.

Personvern

For å gjennomføre oppdraget, kan det etter omstendighetene være nødvendig å behandle personopplysninger. Vi vil behandle personopplysninger slik det er beskrevet i vår personvernerklæring. Personvernerklæringen er tilgjengelig på [vår nettside revisjonsselskap.no/personvern]. Vi er behandlingsansvarlig etter personvernreglene for de personopplysningene vi behandler i forbindelse med oppdraget og vi inngår derfor ikke en databehandleravtale.

Krav til skriftlighet ved endringer av oppdraget eller avtalen

Endring av oppdraget eller avtalen får kun virkning hvis den blir bekreftet skriftlig, f.eks. på e-post.

Lovvalg og verneting

Denne avtalen reguleres av norsk rett. Eventuelle tvister som springer ut av avtalen skal behandles av domstolen i rettskretsen vårt hovedkontor er hjemmehørende.

Aksept

Vi ber om at dette engasjementsbrevet signeres av daglig leder for å bekrefte at dette er i samsvar med deres forståelse av oppdraget og det vi har blitt enige om.

Bruk av engasjementsbrevet

Dette engasjementsbrevet inngår som del av den nødvendige dokumentasjon som skal fremlegges av tilskuddsmottaker før utbetaling av første rate av offentlig tilskudd. Dette følger av tilskuddsbrevet av [DATO PÅ TILSKUDDSBREV].

Statsautorisert revisor [REVISORS NAVN]
[REVISJONS SELSKAPET]
[STED], [DATO]

[SELSKAPET]

Undertegnede bekrefter mottakelse og samtykker i vilkårene på vegne av [SELSKAPET]

Navn, stilling:

Sted og dato:

# Koblinger til Lovdata:

* **For audiovisuell produksjon:**-[Forskrift om tilskudd til produksjon og formidling av audiovisuelle verk av 7. oktober 2016](https://lovdata.no/dokument/SF/forskrift/2016-10-07-1196?q=FOR-2016-10-07-1196),
-[Forskrift om tilskudd til audiovisuell produksjon av 31. oktober 2016](https://lovdata.no/dokument/SF/forskrift/2016-10-31-1264?q=FOR-2016-10-07-1196)
* **For formidlingstiltak:**-[Forskrift om tilskudd til produksjon og formidling av audiovisuelle verk av 7. oktober 2016,](https://lovdata.no/dokument/SF/forskrift/2016-10-07-1196?q=FOR-2016-10-07-1196)
-[Forskrift om tilskudd til filmformidling av 12. oktober 2016](https://lovdata.no/dokument/SF/forskrift/2016-10-12-1209?q=Forskrift%20om%20tilskudd%20til%20filmformidling)
* **For utvikling, lansering og formidling av dataspill:**-[Forskrift om tilskudd til produksjon og formidling av audiovisuelle verk av 7. oktober 2016](https://lovdata.no/dokument/SF/forskrift/2016-10-07-1196?q=FOR-2016-10-07-1196),
-[Forskrift om tilskudd til utvikling, lansering og formidling av dataspill 23. februar 2021](https://lovdata.no/dokument/SF/forskrift/2021-02-23-557?q=Forskrift%20om%20tilskudd%20til%20utvikling,)
* **For intensivordning for film og serieproduksjon**-[Forskrift om insentivordning for film og serieproduksjoner 23. desember 2015](https://lovdata.no/dokument/SF/forskrift/2015-12-16-1684?q=Forskrift%20om%20insentivordning)